# Les Bigarrures/Chapitre 19
## CHAP. XIX.

FAisant à par moy un discours de la beauté de Vers, quelques subtils & curieux que j’aye cy-devant deduict, je n’en trouve point qui approchent d’une Description, quand elle est bien faicte & à propos. Tu es as sur tout dedans Virgile une infinité des plus belles qu’on sçauroit imaginer : Car il semble en lisant ces vers, que l’on soit en l’acte mesme ; & expressément tu pourras remarquer, que quand il descrit quelque action soudaine, il use tousjours de Dactyles, & de mots recherchez du tout significatifs d’icelle action. Et aussi quand il veut depeindre une action languide, il use de Spondées. Comme le coup que le vieillard Priam donna à Pyrrhus, vous diriez qu’il descrit un bras d’estouppe :
Estant à Paris, j’ay pris plaisir de colliger toutes les Descriptions de ce divin Autheur, & de plusieurs autres : imitant en cela Ringelbergius, le compagnon de Postel, qui a choir plusieurs belles similitudes Poëtiques, desquelles pour exemple je conseilleray de voir seulement au premier livre ceste Description de Tempeste :
Pour le plaisir que j’y prens, je mettray ces autres, peschez au premier livre & second :
Voy je te prie per amor de mi, an second la Description des Serpens devorateurs de Laocoon. Et ces deux vers sont-ils pas naïfs, pour exprimer un sac de ville ?
Item : Exoritur clamòrque virum, clangors
que tubarum.
Item ceste populaire sedition.
——Savitque animis ignobile vulgus,
lámque faces & facra volant, furor arma ministrat.
Cette ouverture de porte est-elle pas excellente ?
——Foribus cardo stridebat ahenis.
Voulez vous voir une peur ?
Obstupuit, retróque pedem cum voce repreßit.
Et ailleurs :
Obstupuit Steteruntque come, & vox faucibus hæsit.
La ruine d’une maison,
Et ce feu,
Ilicet ignis edax summa ad fastigia vento
Voluitur, exuperant flamma, furit astus in auras
In 4. Aeneidos : Stat sonipes a c fræna ferox spumantia mundi.
Je ne puis toutesfois m’abstenir, que je ne mette icy la mort de ce grand Pompee, divinement descrit par Lucian :
Voy aussi au quatriemne livre de l’Aeneide la mort de Didon.
Va voir le surplus, si tu veux, ou attens l’impression entiere d’un livre, au lieu de ce chapitre.
Nos modernes Poëtes François se sont heureusement aydez de ces belles Descriptions : mais ce ne seroit jamais fait, de les rapporter toutes icy. Je n’en veux donc mettre que ce peu de suyvantes, tires du premier & second de la Franciade de Ronsard,
Autre part,
L’eau sous la pouppe aboyant fait un bruit.
Diriez vous pas proprement que vous entendez une eau pressee d’un gros navire ?
Et encore ceste cy d’une nef qu’on remuë sur terre,
Item.
Au second livre ceste cy d’une tempeste, est tres-belle,
Et toit apres au milieu,
Encor au mesme lieu, faisant la comparaison à un Pin renversé.
Et autres que je laisse à recercher pour qu’un desireux de bien escrire.
Ces autres sont de Jacques Pelletier, mon tres-intime amy, la inemoire duquel m’est fort agreable. En ses quatre Saisons il descrit ainsi des batteurs de bled, qu’il semble qu’on les yoye en mesme action,
En sa Suyte de Poësie inseree à la fin de son docte art Poëtique, il depeint ainsi le chant de l’Aloüette,
Le docte du Bertas au cinquiesme jour de sa premiere Semaine l’a ainsi descrit,
Voicy un vers de quelque despité.
Ces deux suyvans sont attribuez au bon Poète Ennius,
At tuba terribile sonitu taratantarà dixit.
Et cest autre amené par Ciceron, en une Epistre Ad Terentiam,
Africa terribili tremit horridæ terra tumultu
Venons aux folastres, Merlinus Coceaius in Zanitonella, parle ainsi à la Zoanina introduisant Garilla amoureux :
Seq. quid. & c. Voylà pas gentillement exprimer le son de la chalemie ?
Cestuy-cy est joly en François, car il equivoque du son à la voix :
Le vray son d’un tabour, qui bat Colin tampon à l’effroy, est ainsi bien exprimé par les voix d’une populace, qui faisoit tout estourdiement estonnée, barrer les ruës avec les chaisnes. L’on m’a dit qu’il y en avoit une chanson mise en Musique, mais je ne l’ay pas veuë.
Et ce suyvant est gentil aussi :
On equivoque par là plaisamment sur tortua, tortillon, tortillorum : mot bien fascheux à supporter à une bossuë.
Je te pourrois trouver infinis bons Sonnets dans nos Poëtes François, esquels y a de riches Descriptions : mais, pource qu’ils sont jà imprimez, je t’ayme mieux bailler ces cinq de ma façon, comme une viande nouvelle, Le premier est d’un piaffeur, nommé Robert le Vinaigrier, aliàs Seigneur Rambert.
Ce suivant est d’un gros lourdaut, qui appelle sa femme ma Cassandre, & se faisoit appeller, mon Ronsard : encor que ce fust un vray pedant pour tout potage, selon que m’a asseuré le discoureur des heures.
Ce suivant m’a esté donné par un vergalant de Valence, qui l’avoir fait sur une sienne tante : par ce qu’elle se vouloit remarier à un Capitaine, n’agueres hostelier, auquel elle avoit ja faict une donation, en faveur d’entre lassi-jambon, au desadvantage de ses heritiers ab intestat.
Cét autre est sur un petit Pimpreneau :
La suyvante Description est d’un gros Raminagrobis, qui avoit promis à la partie de le faire absoudre. Car il devoit tant cracher de Loix, qu’il feroit perdre haleine à son adversaire, mais il devint du contraire : Car il plaida si confusement que rien plus, dequoy sa partie, qui estoit un jeune Escholier prisonnier, fit ce Huictain :
T. litera apud Græcos, nota est absolutionis.
Nos Poëtes François, nommément du Magny, se sont plus aux diminutifs d’une fort bonne grace. Car ils font de petitelettes descriptionnettes, qui sont fort agreablettes aux aureillettes delicatelettes, principalement des mignardelettes : Comme,
Hierlas ! qu’il est quiliguedy.
Je mettray cest exemple encor non veu, du jeu des Ventes :
Pour finir ce chapitre, j’adjousteray ceste Antithese de la belle & laide amie, extraicte des Poësies d’un certain personnage, qui n’escrit que pour son plaisir : Qui est cause qu’il use de dialecte de la Province particuliere, quand il le trouve bien significatif, & à son gré, & ne veut escrire à autres, qu’à ses Tarentins & bons amis : j’espere toutesfois tant faire, que d’arracher de luy quelque chose, comme n’ayant rien faict que fort ingenieux. J’ay expressément mis l’Antithese sur la loüange l’un apres l’autre, à fin que l’on vist les deux tous de suitte qui voudroit.
Le docte & laborieux du Bartas à fait en sa seconde Semaine infinies belles & nayves Descriptions : mais sur tout, celles du Cheval qu’il s’est estudié à descrire parfaitement pour sa beauté.
Suivy de l’œil, se perd dedans la nuë champestres
Adoncques le Piqueurs qui, ja docte ne veut
De son brave cheval tirer tout ce qu’il peut, Arreste sa fureur d’une docte baguette.
Luy enseigne au parer une triple courbette, Le louë d’un accent artistement humain, Luy passe sur le col sa flateresse main, Le tient juste & coy, luy fait reprendre haleine, Et par la mesme piste à lent pas le rameine.
﻿Mais l’eschauffé destrier s’embride fierement, Fait sauter les cailloux, d’un clair hannisement
Demande le combat : pennade, ronfle, brave : Blanchit tout le chemin de la fumante bave : Use son frein luysant, superbement joyeux, Touche des pieds au ventre, allume ses deux yeux : Ne va que de coste, se quarre, se tourmente, Herisse de son col la perruque tremblante : Et tant de spectateurs qui sont aux deux costez, L’un sur l’autre tombans, font largue à ses fiertez Lors Cain l’amadouë, & cousu dans la selle
Recherche, ambitieux, quelque façon nouvelle
Pour se faire admirer. Or il le meine en rond, Tantost à reculons, tantost de bond en bond : La fait balser, nager luy monstre la jambette, Le gaye capriole, & la juste courbette.
Il semble que tous deux n’ont qu’un corps & qu’un sens.
Tout se fait avec ordre, avec grace, avec temps : L’un se fait adorer pour son rare artifice, Et l’autre acquiert, bien-né, par un long exercice
Leger’té sur l’arrest, au pas agilité,
Gaillardise au galop, au maniement surté, Appuy doux a la bouche, au saut forces nouvelles, Asseurance à la teste, à la course des ailes.
Et comme un jour le Seigneur de Villers la Fay, Gentil-homme d’honneur, estoit en mon logis, & en entendit faire lecture fort attentivement, il dit à la fin : Voilà un trop brave cheval, & trop bien dressé en si peu de temps. Car outre ce que l’on faudroit bien d’en trouver un semblable en toute l’Italie, encores faudroit-il deux bons Escuyers qui l’eussent gouverné trois ans, pour luy apprendre ce que faisoit faire Cain à celuy-là en une heure.